אסתי ג. חיים

אסתר ג. חיים (נולדה ב-14 בנובמבר 1963) היא סופרת ישראלית. כלת פרס "ברנר" לספרות לשנת 2014 ספריה עוררו דיון בנושאים שונים כזהות ישראלית, זהות נשית וזהותם המורכבת של בני הדור השני לניצולי שואה.

==ביוגרפיה==
נולדה ביפו כאסתר גולדשטיין (ומכאן האות ג' בשמה). גדלה בחיפה של שנות השבעים. למדה מחול וסיימה לימודי תיאטרון באוניברסיטת תל אביב. שיחקה בתיאטראות שונים, בין היתר התיאטרון הקאמרי, בהצגותיו של חנוך לוין.

חיים פרסמה סיפורים קצרים ומאמרים בכתבי עת שונים, וסיפורים פרי עטה התפרסמו באנתולוגיות ספרותיות שונות בארץ ובעולם. ספרה הראשון, "רקדנית שחורה בלהקת יחיד" (1997) זכה לשבחים כמחדש בכתיבתם של בני הדור השני לניצולי השואה. גם ספריה הבאים זכו לביקורות משבחות, בהם גם ספרה "אנשי פינות" (2013), המתורגם לשפות אחדות. כתיבתה עוסקת בנושאים כגון הדור השני לשואה, משפחה, אמהות ועוד. ספריה נלמדים במספר אוניברסיטאות בארץ במסגרת לימודי מגדר, ספרות וקורסים העוסקים בדור השני לשואה, ובאוניברסיטאות שונות בעולם.

חיים מרצה לכתיבה יוצרת והבעה בחוגים לקולנוע, עיצוב ואומנות במכללת סמינר הקיבוצים. בנוסף היא מנחה סדנאות כתיבה ב"קתדרה" וב"בית אריאלה" ושימשה "סופרת אורחת" במחלקה לכתיבה לתואר שני, בחוג לספרות, אוניברסיטת באר שבע.

חיים נשואה ואם לשניים.

==פרסים ומענקים==
* תחרות הסיפור הקצר של "הארץ" - מקום שלישי, 1994
* כלת פרס היצירה ע"ש ראש הממשלה לוי אשכול לשנת 2003
* מענקי התפנות לכתיבה מטעם קרן יהושע רבינוביץ לאמנויות תל אביב - 2000, 2004
* מלגת כתיבה ושהות מטעם "Fondation Ledig-Rowohlt" בלוזאן, שווייץ - 2006
* מענק התפנות לכתיבה מטעם אקו"ם - 2012
* פרס ברנר - 2014
* פרס היצירה לסופרים עבריים ע"ש רוה"מ לוי אשכול - 2015
* מענק תרגום לשפה האיטלקית מטעם פרויקט "עם הספר"

==ספריה==
*1997 רקדנית שחורה בלהקת יחיד - הספרייה החדשה, קובץ סיפורים.
*1999 חיינו השניים - הספריה החדשה. רומן, מבוסס על יומנים שכתב אביה על חוויותיו כילד במהלך מלחמת העולם השנייה, ועד ימינו, כשסוד משפחתי טמון בהם.
*2003 מחר יקרה לנו משהו טוב - ידיעות-פרוזה עברית, רומן.
*2007 שלושתם - ידיעות-פרוזה עברית, רומן.
*2013 אנשי פינות - כנרת זמורה-ביתן דביר, רומן.
*2020 סיד - אחוזת בית, נובלות

==קישורים חיצוניים==
* 
* 
* 
* 
* 
* 

;מכתביה
* 
* 
* 
* 
* 
* 
* [https://www.shortstoryproject.com/he/story/%D7%A7%D7%99%D7%A5/ מעבורת, פרויקט הסיפור הקצר: "קיץ", "רקדנית שחורה בהלקת יחיד"]
*[https://alaxon.co.il/reading/%D7%94%D7%9E%D7%A1%D7%A2-%D7%9E%D7%9F-%D7%94%D7%97%D7%93%D7%A8/ המסע מן החדר] באתר אלכסון, 2015

* , [http://alaxon.co.il/reading/איך-נראית-השכחה/ איך נראית השכחה], באתר אלכסון, 8 באוקטובר 2013
* 
;מן הביקורת
*
* רן יגיל, [https://web.archive.org/web/20110915160425/http://www.blogs.bananot.co.il/showPost.php?blogID=171&itemID=9357#post9357 אמאבא - החיים הם במקום אחר. על אסתי ג. חיים], "בננות Blogs" , 18 בינואר 2009
* 
* 
* ירון אביטוב, [http://musaf-shabbat.com/2013/05/03/רוח-חיים-בשכונת-בירקנאו-ירון-אביטוב/ רוח חיים בשכונת בירקנאו], מוסף שבת, 3 במאי 2013
* 
* אלי אשד, [http://www.yekum.org/2013/10/לקרוא-מהפינה-על-אנשי-פינות-מאת-אסתי-ג-ח/ לקרוא מהפינה :על "אנשי פינות" מאת אסתי ג. חיים], באתר יקום תרבות, 14 באוקטובר 2013
* עדנה אברמסון, [https://web.archive.org/web/20140714175544/http://www.lit-republic.co.il/?p=8262 ילדה שקופה: "אנשי פינות" של אסתי ג. חיים], באתר הרפובליקה הספרותית, 25 באפריל 2013
* ליאור גרנות, [http://www.hebpsy.net/articles.asp?id=3082 על "אנשי פינות"]' אתר פסיכולוגיה עברית
* 
* 
* 
* 

==הערות שוליים==

קטגוריה:סופרות ישראליות
קטגוריה:סופרים ישראלים
קטגוריה:זוכות פרס ברנר
קטגוריה:זוכי פרס ברנר
קטגוריה:נשות הדור השני לשואה
קטגוריה:בוגרות אוניברסיטת תל אביב: החוג לתיאטרון
קטגוריה:בוגרי אוניברסיטת תל אביב: החוג לתיאטרון
קטגוריה:זוכי תחרות הסיפור הקצר של "הארץ"
קטגוריה:זוכות תחרות הסיפור הקצר של "הארץ"
קטגוריה:ישראליות שנולדו ב-1963
קטגוריה:ישראלים שנולדו ב-1963